Yeɛna taɣara n uḍris. Ɣer Meksem Zahir, yerza amek mlalent tefyar, mi myagarent d aḍris yesɛan anamek. Akken ad yili uḍris yewqem, yewzen yessefk ad ilin yilugan gar-asen: anerni n taɣulin, yessefk ad tili yal tafyirt id-iḍefren tayeḍ terna-d kra n taɣult tamaynut tesɛa assaɣ d tin itt-yezwaren. Ma ulac ad yuɣal d agraw n tefyar ur myentaḍent ara. Yessefk ɣef umaru yal mi ara iɛeddi seg tikti ɣer tayeḍ ad yessifses aɛddi-a akken win ara yeɣren aḍris-nni ad yaf iman-is am akken yettidir ayen akken yeqqar mačči d taɣuri it-yeqqar, ur yettfaq ara d akken amaru d aneggez i yettneggiz si tikti ɣer tayeḍ. Sumata ger tseddarin ur tettili ara tenmegla, ur ilaq ara ad yettbeddil deg yineḍruyen mebla sseba, neɣ ad yettbeddil deg yiwudem akken is-yehwa.